जोबनायाव आं दिनैगावखौनो सासे गिदिर लिरगिरि होनना बुंनो सानाखै आरो सासे गिदिर जाफुंसारगिरि होननानैबो बुंनो सानाखै। मानोना आंबो 20 बोसोर बैसोनि सासे दावगाफु लाइमोनसो। दासिमबो गोबां सोलोंनांगौ दं आरो आं दिनैसिम आवगायगासिनो दं आरो जिउआव गोबां Expereience लाबावनांगौनि गोनांथि दंबावो। नाथाय बे आंनि जिउनि experience नि बागै बिजिरनानै होनायनि गुबै थांखियानो जादों – “जुदि नोंहा थार सिमां आरो सिमांखौ जाफुंसारहोनायनि थार हाबिलास दङब्ला आरो बेजों लोगोसे नों थाद’नाय गैयै नाजालाङोब्ला नोंजों लोगोआव गैयैआबो नोंजों थाबायफागोन। फांथेनाय दरजायाबो नोंनि सिमांफारसे गेवना होगोन, बेखाइनो आं बुंनो सानदों – ” नों सिगां आवगायोब्ला नोंजोंनो बयबो। “